Imtella' Jannar 26, 2021 - Aġġornata 26 Ta' Jannar, 2021 11:35am Il-Prim Ministru tal-Italja, Giuseppe Conte, dalgħodu informa lill-kabinett li se jirriżenja. Il-kriżi politika nħolqot minħabba kritika fil-mod kif l-awtoritajiet qed imexxu waqt il-pandemija. S'issa fl-Italja mietu mal-85,000 bil-Covid-19. Il-pass li jmiss huwa li l-President Sergio Mattarella jagħti mandat lil Conte biex jifforma Gvern ġdid. Jekk Conte ma jgawdix biżżejjed appoġġ, il-President jista' jitlob persuna oħra tifforma l-Gvern, u fin-nuqqas ta' dan, ikollha tissejjaħ elezzjoni. Conte, li ilu jmexxi gvern ta' koalizzjoni mill-2018, kellu jsejjaħ vot ta' fiduċja wara li l-partit immexxi mill-eks Prim Ministru Matteo Renzi rtira mill-koalizzjoni fuq nuqqas ta' qbil dwar użu ta' fondi Ewropej ta' rkupru mill-Covid-19. Conte kiseb vot ta' fiduċja fil-Kamra tad-Deputati l-ġimgħa l-oħra, u wara rebaħ ukoll wieħed fis-Senat, iżda ma rnexxilux jikseb maġġoranza assoluta. Rapporti li l-PM Giuseppe Conte jinsab qrib li jirriżenja